Astudiaeth achos: dysgu am ddathliad crefyddol

Mewn lleoliad dosbarth Derbyn a Blwyddyn 1, defnyddir stori Rama a Sita fel bachyn a sbardun i gynllunio a pharatoi’r gweithgareddau ar gyfer y pythefnos hwnnw. Mae stori Rama a Sita yn gysylltiedig â Diwali – gŵyl flynyddol y goleuni a gynhelir bob hydref. Mae ynglŷn â Rama yn achub Sita rhag Brenin cythreulig Ravana gyda chymorth Hanuman a’i fyddin o fwncïod. Mae’r ysgol yn defnyddio dull HAKA fel bachyn i gysylltu â dysgwyr, a’u trochi. Mae HAKA yn sefyll am ‘Hook’ (Bachyn), ‘Authenticity’ (Dilysrwydd), ‘Knowledge’ (Gwybodaeth) ac ‘Application’ (Cymhwyso).
Bachyn (Hook)
Defnyddiwyd sioe bypedau am stori Rama a Sita fel bachyn i ennyn diddordeb dysgwyr. Wedyn, defnyddiwyd y sioe bypedau fel rhan o’r ddarpariaeth barhaus er mwyn i ddysgwyr allu mynd yn ôl ac ail-ddweud y stori yn eu ffordd eu hunain.
Dilysrwydd (Authenticity)
Cafodd dysgwyr gyfle i ail-greu stori Rama a Sita, gwisgo ffrog Hindŵaidd draddodiadol, gwylio fideos a dysgu am ŵyl Diwali.
Gwybodaeth (Knowledge)
Cafodd dysgwyr eu haddysgu am batrymau a dyluniadau Mehndi, buont yn dysgu am batrymau Rangoli a sut i’w creu.
Cymhwyso (Application)
Yn ystod y pythefnos, bu dysgwyr yn ail-ddweud stori Rama a Sita trwy greu eu sioe bypedau eu hunain. Fe wnaethon nhw ail-greu’r stori yn eu ffordd eu hunain a chreu patrymau Mehndi a Rangoli.

Gweithgareddau cysylltiedig
· Y Celfyddydau Mynegiannol
Creu eu patrymau a’u dyluniadau Mehndi a Rangoli eu hunain.
· Iechyd a Lles
Dysgu dawnsiau Diwali traddodiadol a gwneud bwyd Diwali traddodiadol.
· Y Dyniaethau
Ymchwilio i ddiwylliant Hindŵaidd, gwylio fideos am ŵyl Diwali, a chyfweld â pherson Hindw.
· Gwyddoniaeth a Thechnoleg
Archwilio sbectrwm lliw.
· FfCD/Rhifedd
Creu graffiau digidol o ganlyniadau blasu bwyd y dosbarth.
· Rhifedd
Casglu data o flasu gwahanol fwydydd a gafodd eu bwyta yn ystod yr ŵyl a dadansoddi canlyniadau dosbarth cyfan.
· Llythrennedd
Creu eu fersiwn bypedau eu hunain o stori Rama a Sita, gan gynnwys cynllunio a drafftio sgript.

